
UKMERGĖS R. SIESIKŲPAGRINDINĖS MOKYKLOS MENINIO UGDYMO (MUZIKOS, DAILĖS) MOKINIŲ 
PAŽANGOS IR PASIEKIMŲ VERTINIMO FORMOS IR KRITERIJAI
	VERTINIMAS 
	VERTINIMO VEIKLA 

	1. Formuojamasis
(nuolatinis vertinimas, kurio naudojamasi
siekiant išsiaiškinti mokinio pasiekimus ir
padarytą pažangą baigus temą ar kurso
dalį, kad būtų galima numatyti tolesnio
mokymosi galimybes, suteikti pagalbą)

	Pažymiu nevertinama:
● žodžiu vertinamos mokinio pastangos, aktyvumas;
● atkreipiamas dėmesys į klaidas, į mokinio pasiekimų pažangą;
● numatomos perspektyvos.

	2. Diagnostinis
(nuolatinis vertinimas, kuris padeda
numatyti mokymosi perspektyvą,
pastiprinti pažangą, skatina mokinius
mokytis, sudaro galimybes
bendradarbiauti)

	Pažymiu vertinama:
● atsakinėjimas žodžiu, apklausa raštu, testai, kontroliniai darbai – pabaigus nagrinėti tam tikrą temą, skyrių, pasibaigus pusmečiui, mokslo metams;
● projektinis darbas, kai panaudojamos žinios ir gebėjimai iš vienos ar kelių sričių;
● kūrybinis darbas, praktinis darbas.

	4. Apibendrinamasis
(vertinimas, naudojamas baigus trimestrą,
mokslo metus)

	Pažymiu vertinama:
● didelės apimties atsiskaitomasis darbas, baigus programą, modulį, kursą, trimestrą;
● projektinis, kūrybinis darbas.

	5. Kita pažymiu vertinama veikla

	Už dalyvavimą konkursuose, olimpiadose, projektuose, renginiuose.


MUZIKOS VERTINIMO LYGIAI:


1. SLENKSTINIS LYGIS. ĮVERTINIMAS 4.
Muzikinė raiška – pasirodyme nedalyvauja, tik jį stebi.

Muzikos klausymas, apibūdinimas ir vertinimas – klausydamas kūrinio įvardija tik keletą kūrinio elementų, primityviai nusako muzikos poveikį.

Muzikos pažinimas socialinėje kultūrinėje aplinkoje – žino kai kurias muzikines sąvokas, gali įvardyti kai kuriuos muzikinio pasaulio įvykius.

Mokėjimas mokytis – randa bendriausią informaciją nurodytuose šaltiniuose.

2. PATENKINAMAS LYGIS. ĮVERTINIMAS 5.

Muzikinė raiška – pasirodyme atlieka pagalbinę funkciją; stebi ir tolerantiškai vertina draugų pasirodymus; savo kūrybą pristato tik klasėje.
Muzikos klausymas, apibūdinimas ir vertinimas – klausydamas kūrinio įvardija tik dalį nurodytų muzikos kūrinio elementų; paaiškina emocinį kūrinio poveikį;
kai kuriuos kūrinius teisingai priskiria stilistinei epochai.
Muzikos pažinimas socialinėje kultūrinėje aplinkoje – žino kai kuriuos tradicinius Lietuvos muzikinio gyvenimo įvykius; apibūdina mėgstamą muzikos stilių,
taisyklingai vartoja pagrindines sąvokas; nusako asmeninę muzikinės veiklos svarbą.
Mokėjimas mokytis – randa bendriausią informaciją nurodytuose šaltiniuose; siekia grįžtamosios informacijos, kad galėtų siekti geresnių rezultatų; nusako savo
muzikinius interesus, gebėjimus, tobulinimosi galimybes.

3. PAGRINDINIS LYGIS. ĮVERTINAMAS 6-8.

Muzikinė raiška – numato ir atlieka pasirinktą funkciją klasės renginiuose; sukuria kompoziciją ir suplanuoja jos pristatymą pasirinktoje aplinkoje; muzikinės raiškos sklaidai naudojasi informacinėmis technologijomis.
Muzikos klausymas, apibūdinimas ir vertinimas – apibūdina kūrinį vartodamas muzikines sąvokas, pagrindžia, kodėl kūrinys patiko; gretina kelis kūrinius ir
vertina remdamasis asmenine patirtimi, bei vartodamas muzikos sąvokas.
Muzikos pažinimas socialinėje kultūrinėje aplinkoje – žino svarbiausius Lietuvos muzikinio gyvenimo įvykius, kelis atlikėjus; pateikia kriterijus atitinkanti
tiriamąjį darbą; analizuoja šiuolaikinio muzikinio pasaulio ypatumus, subkultūrų atsiradimą ir ypatumus.
Mokėjimas mokytis – randa, fiksuoja ir suklasifikuoja nurodytą informaciją, nurodo labiausiai patinkančią muzikinės veiklos sritį; siekia grįžtamosios informacijos, kad galėtų tobulinti savo muzikinius gebėjimus; numato asmeninių muzikinių interesų plėtojimo būdus.

3. AUKŠTESNYSIS LYGIS. ĮVERTINIMAS 9-10.

Muzikinė raiška – sukuria pasirinktos formos kompoziciją, vadovauja rengiantis klasės renginiams; dalyvauja renginiuose, koncertuoja; domisi kitų kūrybine veikla, rašo atsiliepimus.
Muzikos klausymas, apibūdinimas ir vertinimas – išgirsta ir tiksliai įvardija muzikos kūrinio elementus, paaiškina estetinį kūrinio įspūdį, charakterį, susieja jį su panaudotomis raiškos priemonėmis; nurodo įvairių epochų stilistinius skirtumus.
Muzikos pažinimas socialinėje kultūrinėje aplinkoje – žino tradicinius Lietuvos renginius ir išsako nuomonę apie juos; vadovauja grupei rengiančiai tiriamąjį darbą; nusako estetinio muzikos idealo raidos dėsningumus, pagrindžia savo pasirinkimą.
Mokėjimas mokytis – su mokytoju išsikelia mokymosi uždavinius; atsakingai teikia grįžtamąją informaciją, kad galėtų tobulėti kiti; tikslingai ir veiksmingai
naudojasi muzikos mokymosi strategijomis, randa dalykinių internetinių nuorodų ir dalijasi jomis.
DAILĖS VERTINIMO LYGIAI:
1. SLENKSTINIS LYGIS. ĮVERTINIMAS 4.

· Organizacinė dalis: turi tik elementarias darbo priemones; pasyviai dalyvauja pamokoje.

· Operacinė dalis: technologinių operacijų, jų sekų valdymo pradmenys su mokytojo pagalba;
2. PATENKINAMAS LYGIS. ĮVERTINIMAS 5-6. 

· Organizacinė dalis: turi priemones; dalyvauja pamokoje, aktyvus tik mokytojui prižiūrint.

· Operacinė dalis: technologinių operacijų, jų sekų valdymo pradmenys; pradėtas gaminys; įgyvendinti tik pradiniai darbo    

etapai.
3. PAGRINDINIS LYGIS. ĮVERTINAMAS 7-8. 

· Organizacinė dalis: mokinys iš dalies pasiruošęs pamokai (turi ne visas priemones); fragmentiškai dalyvauja pamokoje. 

· Operacinė dalis: gerai atlieka technologines operacijas, valdo jų sekas; baigtas gaminys; įgyvendinti pagrindiniai darbo etapai.   
4. AUKŠTESNYSIS LYGIS. ĮVERTINIMAS 9-10.

· Organizacinė dalis: mokinys visiškai pasiruošęs pamokai; aktyviai dalyvauja pamokoje.

· Operacinė dalis: puikiai atlieka technologines operacijas, valdo jų sekas; visiškai išbaigtas gaminys; įgyvendinti visi numatyti etapai; kūrybiniai ir inovaciniai sprendimai, įgyvendinant iškeltą uždavinį.

